Central Szociális Alap Alapítvány

Adatkezelési Szabályzat

**Preambulum**

A Central Szociális Alap Alapítvány (továbbiakban: „Alapítvány” vagy „Adatkezelő”) az alábbi Adatkezelési Szabályzatot (továbbiakban: „Szabályzat”) készítette el. Az Alapítvány adatai:

|  |  |
| --- | --- |
| Név: | Central Szociális Alap Alapítvány |
| Székhely: | 1037 Budapest, Montevideo utca 9. |
| Nyilvántartó hatóság: | Fővárosi Törvényszék |
| Nyilvántartási szám: | 01-01-0013191 |
| Adószám: | 19312361-1-41 |
| Elektronikus elérhetősége: | info@centralalapitvany.hu, http://centralalapitvany.hu |
| Képviselője: | Harangozó András, a Kuratórium elnöke – önállóan |
| Adatvédelmi tisztviselő elérhetősége: | adatvedelem@centralalapitvany.hu |

A Szabályzatot az Alapítvány Kuratóriuma 7/2021.10.12. számú határozatával 2021. október 12. napjával helyezte hatályba, módosítására pedig a 2/2024.09.13. számú határozat alapján került sor.

Az adatkezelési rend meghatározásával a Szabályzat célja, hogy:

* biztosítsa, hogy az Alapítvánnyal kapcsolatba kerülő természetes személyek adatainak kezelésére jogszerű keretek között, az Európai Unió általános adatvédelmi rendelete, és az információs önrendelkezési jogról és az információszabadságról szóló törvény előírásainak megfelelően történjen;
* az Alapítvány működése során biztosítsa a személyes adatok védelméhez fűződő információs önrendelkezési jog érvényesülését, valamint az érintettek tájékoztatáshoz való jogának megvalósulását;
* az Alapítvány által kezelt személyes adatok jogosulatlan felhasználásának megakadályozása érdekében meghatározza a személyes és különleges adatok kezelése során irányadó adatvédelmi, adatbiztonsági szabályokat, elveket;

# I. A Szabályzat hatálya

**Személyi hatály**

A Szabályzat kiterjed az Alapítvánnyal jogviszonyban álló valamennyi természetes személyre – az alábbiak szerint:

* az Alapítvány javára, működése érdekében tevékenységet kifejtő természetes személyekre, függetlenül a jogviszony jellegétől (alkalmazotti vagy megbízotti jogviszony, fő- vagy mellékfoglalkozás, a tevékenységet végző személy vagy szervezet által delegált személyre);
* az Alapítvány támogatási tevékenységével összefüggésben az Alapítványt kérelemmel (pályázattal) megkereső természetes személyekre és közeli hozzátartozóikra (az Alapító Okirat szerinti „Kollégák”-ra illetve „Támogatottak”-ra);
* azon természetes személyekre, akik jogos érdekét, jogait az Alapítvány adatkezelése érinti.

**Tárgyi hatály**

Az Alapítvány szervezete által folytatott minden olyan folyamatra kiterjed, amely természetes személy személyes adatait tartalmazó adatkezelést, adatfeldolgozást folytat, függetlenül attól, hogy az adatkezelés, adatfeldolgozás elektronikus úton, vagy papír alapon történik.

**Időbeli hatály**

A Szabályzat a Kuratórium 7/2021.10.12. számú határozata értelmében 2021. október 12. napján lép hatályba, a Kuratórium 2/2024.09.13. számú határozata értelmében módosított, a módosításokkal egységes szerkezetbe foglalt Szabályzat pedig 2024.09.13. napján lép hatályba és határozatlan időtartamra szól.

# II. A Szabályzatra irányadó főbb jogszabályok

Az Alapítvány adatkezelési szabályzata

* Magyarország Alaptörvényének „Szabadság és Felelősség” fejezete VI. cikk (3) bekezdésének tartalma („Mindenkinek joga van személyes adatai védelméhez …”),
* az Európai Unió Általános Adatvédelmi Rendelete (2016/679/EU),
* az információs önrendelkezési jogról és az információszabadságról szóló 2011. évi CXII. törvény rendelkezései,
* a polgári törvénykönyvről szóló 2013. évi V. törvény rendelkezései,
* a munka törvénykönyvéről szóló 2012. évi I. törvény rendelkezései, valamint
* az Alapítvány Alapító Okirata alapján készült.

A Szabályzatban nem említett esetekben, vagy eltérés esetén a megjelölt jogszabályok rendelkezései irányadóak.

# III. Fogalmak

Az Általános Adatvédelmi Rendelet 4. cikke alapján, illetőleg ezen Szabályzat alkalmazásában:

1. személyes adat:

azonosított vagy azonosítható természetes személyre ("érintett") vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

2. adatkezelés:

a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

3. adatkezelő:

az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza;

4. adatfeldolgozó:

az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

5. harmadik fél:

az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

6. az érintett hozzájárulása:

az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez

7. adatállomány:

az egy nyilvántartásban kezelt adatok összessége

8. adathordozó:

az adat fizikai megjelenési formája, tárolási helye, ideértve az iratokat is

9. irat:

valamely szerv működésével, illetve személy tevékenységével kapcsolatban írásban vagy elektronikus úton készített szöveg, számadatsor, vázlat, grafikon és ábra

10. természetes személyazonosító adat:

az érintett családi- és utóneve, születéskori neve, anyja neve, születési helye és ideje

11. adatvédelmi incidens

a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi

# IV. Az adatkezelés elvei

1. Jogszerűség, tisztességes eljárás és átláthatóság

A személyes adatok kezelését jogszerűen és tisztességesen, valamint az érintett számára átlátható módon kell végezni;

2. Célhoz kötöttség

A személyes adatok gyűjtése csak meghatározott, egyértelmű és jogszerű célból történjen, és azokat ne kezeljék ezekkel a célokkal össze nem egyeztethető módon; nem minősül az eredeti céllal össze nem egyeztethetőnek a közérdekű archiválás céljából, tudományos és történelmi kutatási célból vagy statisztikai célból történő további adatkezelés;

3. Adattakarékosság

A személyes adatok az adatkezelés céljai szempontjából megfelelőek és relevánsak kell, hogy legyenek, és a szükségesre kell korlátozódniuk;

4. Pontosság

A személyes adatoknak pontosnak és szükség esetén naprakésznek kell lenniük; minden ésszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatokat haladéktalanul töröljék vagy helyesbítsék;

5. Korlátozott tárolhatóság

A személyes adatok tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé; a személyes adatok ennél hosszabb ideig történő tárolására csak akkor kerülhet sor, amennyiben a személyes adatok kezelésére közérdekű archiválás céljából, tudományos és történelmi kutatási célból vagy statisztikai célból kerül sor, az e rendeletben az érintettek jogainak és szabadságainak védelme érdekében előírt megfelelő technikai és szervezési intézkedések végrehajtására is figyelemmel;

6. Integritás és bizalmas jelleg

A személyes adatok kezelését oly módon kell végezni, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.

7. Elszámoltathatóság

Az adatkezelő felelős a fentiek megfelelésért, továbbá képesnek kell lennie e megfelelés igazolására.

#

# V. Érintetti jogok (GDPR)

## 1. Átlátható tájékoztatás, kommunikáció

Az Alapítvány megfelelő intézkedéseket hoz annak érdekében, hogy az érintett részére a személyes adatok kezelésére vonatkozó valamennyi (kötelező) információt és tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa. Halál esetén a közeli hozzátartozót is megilletik ezek a jogok azzal, hogy a hagyatékátadó végzést köteles bemutatni. A hagyatékátadó végzést az Alapítvány nem tárolja.

## 2. Az érintett hozzáférési joga

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai; az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* valamely felügyeleti hatósághoz címzett panasz benyújtásának joga;
* ha az adatokat nem az érintettől gyűjtötték, a forrásukra vonatkozó minden elérhető információ;
* az automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár

Az adatkezelő az adatkezelés tárgyát képező személyes adatok másolatát – az érintett kérelmére – az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, ésszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri. A másolat igénylésére vonatkozó jog nem érintheti hátrányosan mások jogait, ezért az Alapítvány anonimizálást, kitakarást, kivonatolást végezhet.

## 3. Az érintett helyesbítéshez való joga

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan vagy valótlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

## 4. A törléshez („az elfeledtetéshez”) való jog

Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

* a személyes adatokra már nincs szükség abból a célból, amelyből azokat gyűjtötték vagy más módon kezelték;
* az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
* az érintett tiltakozik az adat kezelése ellen, és nincs elsőbbséget élvező jogszerű ok az adatkezelésre, vagy az érintett jogellenesség miatt tiltakozik az adatkezelés ellen;
* a személyes adatokat jogellenesen kezelték;
* jogszabály írja elő a törlést.

A törlés nem hajtható végre bizonyos, jogszabályban meghatározott esetekben, az adatkezelő vagy a közérdek érdekében. Ezek az alábbi esetek:

* a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése az adatkezelés célja
* közegészségügyi (népegészségügy) célból történő adatkezelés
* jogi igények előterjesztéséhez, érvényesítéséhez, illetve védelméhez szükséges az adatkezelés.

Halál esetén a közeli hozzátartozót is megilletik ezek a jogok azzal, hogy a hagyatékátadó végzést köteles bemutatni. A hagyatékátadó végzést az Alapítvány nem tárolja.

## 5. Az adatkezelés korlátozásához való jog

Az érintett jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát

b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

c) az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

d) az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

## 6. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség

Az adatkezelő minden olyan címzettet tájékoztat a helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről is.

## 7. Az adathordozhatósághoz való jog

Az érintett jogosult arra, hogy a rá vonatkozó, általa az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha az adatkezelés hozzájáruláson, vagy szerződésen alapul és az adatkezelés automatizált módon történik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását, azonban ez nem érintheti hátrányosan mások jogait.

## 8. A tiltakozáshoz való jog

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a jogos érdeken alapuló kezelése ellen. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik.

Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

## 9. Tiltakozás automatizált döntéshozatal ellen egyedi ügyekben, beleértve a profilalkotást

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

Kivételek:

* a döntés az érintett és az adatkezelő közötti szerződés megkötése vagy teljesítése érdekében szükséges, de az érintett az adatkezelő részéről emberi beavatkozást kérhet, álláspontját kifejezheti, és a döntéssel szemben kifogást nyújthat be;
* a döntés meghozatalát az adatkezelőre alkalmazandó olyan uniós vagy tagállami jog teszi lehetővé, amely az érintett jogainak és szabadságainak, valamint jogos érdekeinek védelmét szolgáló megfelelő intézkedéseket is megállapít; vagy
* a döntés az érintett kifejezett hozzájárulásán alapul, de az érintett az adatkezelő részéről emberi beavatkozást kérhet, álláspontját kifejezheti, és a döntéssel szemben kifogást nyújthat be.

**VI. Az Alapítvány által végzett adatkezelések**

1. Támogatási tevékenységgel kapcsolatos adatkezelések

Az Alapítvány részére támogatási kérelmet előterjesztő természetes személyektől kizárólag a támogatási kérelemmel kapcsolatos döntési eljáráshoz szükséges adatok, információk, valamint az Alapítványnak a jóváhagyott támogatással kapcsolatos jogszabályokban rögzített kötelezettségei teljesítéséhez szükséges adatok, információk kérhetők és kezelhetők. Amennyiben a támogatással a kérelmező közeli hozzátartozója érintett, a közeli hozzátartozó adatai is kezelhetők.

Támogatási tevékenységgel kapcsolatban kezelt adatok:

- név,

- születési név,

- születési hely, idő,

- anyja neve,

- lakcíme,

- adóazonosító jele,

- TAJ,

- állampolgársága,

- neme,

- telefonszám,

- e-mail cím,

- bankszámlaszáma

- munkáltató vagy megbízó megnevezése,

- kérelmezővel közös háztartásban élők száma,

- kérelmezővel közös háztartásban kereső tevékenységet végzők száma,

- kérelmezővel közös háztartásban élő gyermekek (18 év alattiak) száma,

- közös háztartás egy hóra eső nettó összjövedelme (HUF)

- támogatási kérelem előterjesztésének indokai

A személyes adatok címzettjei az Alapítvány Kuratóriumának tagjai, továbbá az adózási, könyvviteli, bérszámfejtési, társadalombiztosítási feladatait ellátó megbízott adatfeldolgozói, a döntést segítő szakemberek, valamint a kérelmet előterjesztő személy munkáltatója vagy megbízója, akit a döntéshozatali eljárás során esetlegesen szükségessé váló előzetes vélemény beszerzése céljából az Alapítvány megkereshet. Az érintettet személyes adatai fenti címzettek részére történő átadásáról a támogatási kérelem befogadásakor, adatai Alapítvány részére történő átadását megelőzően tájékoztatni kell.

Az elbíráláshoz harmadik személyek adataira is szükség lehet (pl. hozzátartozó). A kérelmet előterjesztő személy saját felelősségére köteles a harmadik személyt tájékoztatni az Alapítványnak történő átadásról.

A személyes adatok tárolásának időtartama a támogatás biztosítását követő 8 év.

Az adatkezelés célja az Alapítvány célja szerinti támogatás megvalósítása, valamint a támogatással kapcsolatos, jogszabályban rögzített kötelezettségek teljesítése.

Az adatkezelés jogalapja az érintett személyes hozzájárulása (GDPR 6. cikk (1) bekezdés a) pont), valamint az Alapítvány jogi kötelezettségének teljesítése (GDPR 6. cikk (1) bekezdés c) pont),.

2. Adatfeldolgozó tevékenység szabályozása

Az Alapítvány tevékenységével (ideértve különösen a támogatási tevékenységet) kapcsolatos, jogszabályban rögzített pénzügyi-gazdasági-számviteli kötelezettségeit külső szolgáltató, a Central Médiacsoport Zrt. (székhely: 1037 Budapest, Montevideo u. 9., cégjegyzékszám: 01-10-048280) – adatfeldolgozó – igénybevételével teljesíti.

Az adatfeldolgozó a támogatottak személyes adatait (név, születési név, állandó lakcím, tartózkodási cím, születési hely, idő, anyja születési neve, adóazonosító, TAJ, állampolgárság, nem, bankszámlaszám, jóváhagyott támogatás összege) kizárólag az Alapítvány adó- és járulékfizetési kötelezettsége teljesítése, valamint a számviteli jogszabályok szerinti beszámolási kötelezettség teljesítése körében kezeli. Az adatfeldolgozónak a személyes adatok feldolgozásával kapcsolatos jogait és kötelezettségeit a GDPR, az Infotv., valamint az adatkezelésre vonatkozó külön törvények keretei között az Alapítvány határozza meg.

Az adatfeldolgozó az Alapítvány rendelkezése szerint további adatfeldolgozó megbízására kizárólag az Alapítvány előzetes, írásos hozzájárulása esetén jogosult.

Az adatfeldolgozó az adatkezelést érintő érdemi döntést nem hozhat, a tudomására jutott személyes adatokat kizárólag az Alapítvány rendelkezései szerint dolgozhatja fel, saját céljára adatfeldolgozást nem végezhet, továbbá a személyes adatokat az Alapítvány rendelkezései szerint köteles tárolni és megőrizni.

Az adatfeldolgozásra vonatkozó megbízást írásba kell foglalni. Az adatfeldolgozás (pénzügyi-számviteli szolgáltatás) tárgyában létrejött megbízási szerződéshez kapcsolódó, az adatfeldolgozás szabályait tartalmazó Adatfeldolgozási szerződés tartalmi követelményeit a Szabályzat 1. számú melléklete rögzíti. Az adatfeldolgozással nem bízható meg olyan szervezet, amely a feldolgozandó személyes adatokat felhasználó üzleti tevékenységben érdekelt.

Az adatfeldolgozással összefüggésben az Alapítvány által – az adatfeldolgozó vonatkozásában – kezelhető személyes adatok köre: az adatfeldolgozást végző természetes személy neve, címe, telefonszáma, e-mail címe.

A személyes adatok kezelésének célja az Alapítvány és az adatfeldolgozó között létrejött szerződés teljesítése, az adatkezelés jogalapja az érintett hozzájárulása.

A személyes adatok címzettje a Kuratórium elnöke és titkára.

A személyes adatok tárolásának időtartama a szerződéses jogviszony megszűnését követő 5 év.

3. Adattovábbítások

Az adatkezelő a jelen szabályzat személyi hatálya alá tartozó személyek által megadott személyes adatokat a fentiekben kifejtett célokon kívül más célra nem használja fel, azt harmadik személy számára kizárólag a felhasználó kifejezett, előzetes beleegyezése alapján, illetőleg akkor kezeli vagy továbbítja, ha azt a magyar jog vagy az Európai Unió kötelező jogi aktusa előírja vagy lehetővé teszi.

A munkaviszonnyal-, valamint a támogatással kapcsolatos adatok az alábbi személyekhez kerül(hetnek) továbbításra:

|  |  |  |  |  |
| --- | --- | --- | --- | --- |
| **Adatok címzettje** | **Név** | **Cél** | **Rendszeresség** | Jogalap |
| pénzügyi-számviteli szolgáltatást nyújtó szervezet | adatfeldolgozó személyéről tájékoztatás kérhető | jogszabályokban rögzített kötelezettség teljesítése | havi / eseti | GDPR 6. cikk (1) bekezdés c) pont |
| ügyvéd | személyéről tájékoztatás kérhető | ügyvédi megbízási szerződés | eseti | GDPR 6. cikk (1) bekezdés f) pont |
| hatóságok | NAV, Kormányhivatal | jogszabályokban rögzített kötelezettség teljesítése | havi /eseti | GDPR 6. cikk (1) bekezdés c) pont |
| intranetes felület üzemeltetése | RFB Kft. | adatfeldolgozás, IT rendszerek üzemeltetése | rendszeres | GDPR 6. cikk (1) bekezdés f) pont |
| Segítő szakemberek | Személyükről tájékoztatás kérhető;Kategóriáik: orvos, pedagógus, gyógytornász | Megalapozott döntés meghozatala | esetenkénti | GDPR 6. cikk (1) bekezdés f) pont |

**VII. Adatvédelmi incidensek kezelése**

Adatvédelmi incidens a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi; (Rendelet 4. cikk 12.) A leggyakoribb jelentett incidensek lehetnek például: laptop vagy mobil telefon elvesztése, személyes adatok nem biztonságos tárolása, adatok nem biztonságos továbbítása, szerver elleni támadások.

Adatvédelmi incidensek megelőzése, kezelése, a vonatkozó jogi előírások betartatása a Kuratórium elnökének feladata. Amennyiben az Alapítvány munkavállalói, megbízottai (adatfeldolgozók) feladataik ellátása során adatvédelmi incidenst, vagy arra utaló eseményt észlelnek, arról haladéktalanul értesíteniük kell az Alapítványt – az Alapítvány elnökének e-mail címén. Adatvédelmi incidens bejelentése esetén a Kuratórium elnöke értesíti a felelős személyt, aki haladéktalanul megvizsgálja a bejelentést, melynek során azonosítani kell az incidenst, el kell dönteni, hogy valódi incidensről, vagy téves riasztásról van szó. Meg kell vizsgálni és meg kell állapítani:

* az incidens bekövetkezésének időpontját és helyét,
* az incidens leírását, körülményeit, hatásait,
* az adatok körét, számosságát, d. az adatvédelmi incidenssel érintett személyek körét,
* az incidens elhárítása érdekében tett intézkedések leírását,
* a kár megelőzése, elhárítása, csökkentése érdekében tett intézkedések leírását.

Adatvédelmi incidens bekövetkezése esetén az érintett rendszereket, személyeket, adatokat el kell különíteni és gondoskodni kell az incidens bekövetkezését alátámasztó bizonyítékok begyűjtéséről és megőrzéséről. Ezt követően lehet megkezdeni a károk helyreállítását és a jogszerű működés visszaállítását.

Az adatvédelmi incidensekről nyilvántartást kell vezetni, amely tartalmazza:

* az érintett személyes adatok körét,
* az adatvédelmi incidenssel érintettek körét és számát,
* az adatvédelmi incidens időpontját,
* az adatvédelmi incidens körülményeit, hatásait,
* az adatvédelmi incidens orvoslására megtett intézkedéseket,
* az adatkezelést előíró jogszabályban meghatározott egyéb adatokat.

A nyilvántartásban szereplő adatvédelmi incidensekre vonatkozó adatokat 5 évig meg kell őrizni.

**VIII. Panaszkezelés**

Az Alapítvány adatkezelésével kapcsolatos kérdést, problémát a Kuratórium elnöke, illetve az adatvédelmi tisztviselő részére szükséges jelezni.

Adatvédelmi hatósági eljárás a Nemzeti Adatvédelmi és Információszabadság Hatóságnál kezdeményezhető.

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11.

Levelezési cím: 1363 Budapest, Pf.: 9.

Telefon: 06 1 391 1400

Fax: 06 1 391 1410

E-mail: ugyfelszolgalat@naih.hu

Honlap: http://www.naih.hu

A Hatóság mellett közvetlenül a Fővárosi Törvényszékhez vagy az érintett lakóhelye szerinti törvényszékhez is lehet keresettel fordulni.

**IX. Záró rendelkezések**

A Szabályzat jóváhagyására és módosítására az Alapítvány ügyvezető szerve, a Kuratórium jogosult.

Budapest, 2024. szeptember 13.

 …………………………………………………………

 Central Szociális Alap Alapítvány

 Harangozó András – a Kuratórium elnöke

**1. számú melléklet**

**Adatfeldolgozási szerződés**

amely létrejött egyrészről a

**Central Szociális Alap Alapítvány**

székhely: 1037 Budapest, Montevideo utca 9.

mint adatkezelő, a továbbiakban „**Adatkezelő**“

másrészről a

………………………………………..

……………………………………….

mint adatfeldolgozó, a továbbiakban „**Adatfeldolgozó**“

között az alábbiak szerint:

Preambulum

Adatkezelő megbízást kíván adni Adatfeldolgozónak a 2. pontban körülírt szolgáltatások elvégzésére. A szerződés teljesítésének része személyes adatok feldolgozása. Különösen a GDPR 28. cikke bizonyos követelményeket állít az ilyen adatfeldolgozással összefüggésben. Ezen követelmények betartása céljából a Felek a következő megállapodást kötik.

1) Fogalommeghatározások

Adatkezelő GDPR 4. cikk 7. pontja értelmében az a szerv, amely egyedül vagy másokkal együtt meghatározza a személyes adatok feldolgozásának célját és eszközét.

Adatfeldolgozó GDPR 4 cikk 8. pontja értelmében olyan természetes vagy jogi személy, hatósági vagy más szerv, amely Adatkezelő nevében személyes adatokat kezel.

Személyes adatnak számítanak GDPR 4. cikk 1. pontjának értelmében mindazon információk, amelyek egy azonosított vagy azonosítható természetes személyre vonatkoznak; azonosítottnak számít az a természetes személy, aki közvetlenül vagy közvetve, különösen valamely jellemzőhöz, mint név, azonosító szám, tartózkodási adatok, online-azonosító vagy egy vagy több olyan különös ismertető jelhez történő hozzárendelés útján azonosítható, amely az érintett természetes személy fizikai, fiziológiai, genetikai, mentális, gazdasági, kulturális vagy társadalmi azonosságát juttatja kifejezésre.

Különösen védelemre szoruló személyes adatnak minősülnek a GDPR 9. cikke szerinti személyes adatok, amelyekből az érintettek faji és etnikai származása, politikai nézetei, vallási vagy világnézeti meggyőződése vagy szakszervezeti hovatartozása kiderül, a GDPR 10. cikke szerinti személyes adat a büntetőjogi felelősség megállapítása és bűncselekmény vagy ezekkel összefüggő biztonsági intézkedések, valamint a GDPR 4. cikk 13. pont szerinti genetikai adatok, a GDPR 4. cikk 14. pont szerinti biometrikus adatok, a GDPR 4. cikk 15. pont szerinti egészségügyi adatok, valamint a természetes személy szexuális életet és szexuális irányultságát érintő adatai.

A GDPR 4. cikk 2. pont szerinti adatkezelésnek (feldolgozásnak) minősül az a személyes adatokkal kapcsolatban automatizált vagy automatizálás nélküli eljárással végrehajtott folyamat vagy olyan eljárássorozat, mint az adatok begyűjtése, rögzítése, szervezése, rendezése, mentése, módosítása vagy változtatása, leolvasása, lekérdezése, felhasználása, továbbítás útján történő közzététele, terjesztése vagy más formában történő rendelkezésre bocsátása, összevetése vagy összekapcsolása, korlátozása, törlése vagy megsemmisítése.

Felügyeleti hatóság a GDPR 4. cikk 21. pontja értelmében az adott tagállam által a GDPR 51. cikke értelmében létrehozott független állami szerv (Magyarországon a NAIH).

2) A megállapodás tárgya

A jelen megbízás tárgya az Adatfeldolgozó által külön szerződésben nyújtott szolgáltatások teljesítése összhangban a GDPR rendelkezéseivel.

A jelen megállapodás a felek külön megbízási szerződésének kiegészítéseként tekintendő.

A személyes adatok következő fajtái kerülnek feldolgozásra: az Adatfeldolgozó szerződésszerű teljesítésével összefüggésben az Adatkezelő által az Adatfeldolgozó részére átadott személyes adatok.

Az érintett személyek körét az Adatkezelő határozza meg az Adatfeldolgozó szolgáltatásaival összefüggésben.

A feldolgozás módjai elsősorban (de nem kizárólagosan) az alábbiak: adatrögzítés, rendezés, mentés, változtatás, törlés vagy megsemmisítés.

3) A megállapodás hatálya

A megállapodást a felek határozatlan időre kötik meg és annak érvényességét a felek közti külön megbízási szerződés érvényességéhez kötik.

4) Az adatfeldolgozó kötelességei és jogai

Adatfeldolgozó kötelezi magát arra, hogy a személyes adatokat kizárólag az Adatkezelő – a személyes adatoknak harmadik országokba vagy nemzetközi szervezeteknek történő továbbítására is vonatkozó - dokumentált utasítására dolgozza fel, hacsak arra törvényileg nem kötelezett. Ilyen esetben Adatfeldolgozó ezeket a törvényi kötelezettségeket a feldolgozás előtt közli Adatkezelővel, amennyiben ezt a közlést a jog nem tiltja.

Adatfeldolgozó nyilatkozik arról, hogy a tevékenység megkezdése előtt minden, az adatok feldolgozásával megbízott személyt titoktartásra kötelezett, vagy hogy azokat megfelelő törvényben előírt titoktartási kötelezettség terheli. Az adatfeldolgozással megbízott személyek titoktartási kötelezettsége különösen fennmarad a tevékenységük befejezését és az adatfeldolgozóval fennálló jogviszonyuk megszűnését követően is.

Adatfeldolgozó nyilatkozik, hogy a feldolgozás biztonságának a GDPR 32. cikke szerinti biztosításához minden szükséges intézkedést megtett.

A feldolgozás módjára való tekintettel Adatfeldolgozó lehetőség szerint megfelelő műszaki és szervezési intézkedésekkel támogatja Adatkezelőt, hogy Adatkezelő a törvényben meghatározott határidővel mindenkor eleget tehessen az érintett személy GDPR III. fejezetében meghatározott jogaira vonatkozó tájékoztatás iránti igényeinek (pl. információ, felvilágosítás, helyesbítés és törlés, adatok továbbíthatósága, ellenvetés, valamint egyedi esetekben automatizált döntéshozatal) és minden ehhez szükséges információt Adatkezelő rendelkezésére bocsát. Amennyiben megkeresést terjesztenek Adatfeldolgozó elé és abból látható, hogy a kérelmező Adatfeldolgozót tévesen az általa végzett adatfelhasználás adatkezelőjének tartja, úgy Adatfeldolgozó a kérelmet haladéktalanul továbbítani tartozik Adatkezelő felé, amiről a kérelmezőt tájékoztatnia kell.

A megállapodás jellegének és a rendelkezésére álló információk figyelembe vételével Adatfeldolgozó támogatja Adatkezelőt a GDPR 32-36. cikkeiben meghatározott kötelezettségek (pl. adatbiztonsági intézkedések, személyes adatok védelmének megsértésével kapcsolatos bejelentések a felügyeleti szervhez, az érintett személy tájékoztatása a személyes adatok védelméről szóló előírás megsértéséről, adatvédelmi hatásvizsgálat, előzetes konzultáció) betartásában.

Adatfeldolgozó a jelen adatfeldolgozáshoz a GDPR 30. cikke szerinti feldolgozási jegyzéket köteles készíteni.

Adatkezelőt, de akár az általa ezzel megbízott harmadik felet is mindenkori betekintési és ellenőrzési jog illeti meg az általa feldolgozásra átadott adatok feldolgozása tekintetében az adatfeldolgozás helyszínén. Adatfeldolgozó kötelezi magát arra, hogy Adatkezelő rendelkezésére bocsát minden, a jelen szerződésben meghatározott kötelezettség betartását igazoló információt és lehetővé teszi és segíti az Adatkezelő vagy az általa megbízott vizsgáló által végzett vizsgálatot – ideértve az ellenőrzéseket is.

Adatfeldolgozó a jelen megállapodás megszűntét követően köteles arra, hogy – hacsak nem áll fenn ezzel ellentétes törvényi kötelezettsége - átadjon Adatkezelőnek, illetve annak megbízásából megsemmisítsen minden olyan feldolgozott anyagot és iratot, amely adatot tartalmaz.

Adatfeldolgozó haladéktalanul tájékoztatni tartozik Adatkezelőt az esetleges zavarokról vagy az Adatfeldolgozó vagy az általa alkalmazott személyek az adatvédelmi jog előírásait vagy a megbízásban rögzített megállapításokat érintő jogsértéséről, vagy az adatvédelem megsértésének gyanújáról, vagy a személyes adatok feldolgozása során tapasztalt rendellenességekről. Adatfeldolgozó különösen haladéktalanul tájékoztatni tartozik az Adatkezelőt, amennyiben az a véleménye, hogy az Adatkezelő valamely utasítása sérti az Unió vagy a tagországok adatvédelmi előírásait. Adatkezelő nevében Adatfeldolgozó a GDPR 33. vagy 34. cikkei szerinti jelentéseket csak az Adatkezelő előzetes utasítása alapján tehet.

5) Az adatfeldolgozás elvégzésének helye

Valamennyi adatfeldolgozási tevékenység kizárólag az Európai Unión, illetve az Európai Gazdasági Térségen belül történik.

6) Adatfeldolgozó alvállalkozója

Adatfeldolgozó munkájába kizárólag az Adatkezelő előzetes írásos hozzájárulása esetén vonhat be alvállalkozót. Adatfeldolgozó – az Adatkezelő előzetes írásos engedélye birtokában – GDPR 28. cikk (4) bekezdés értelmében az alvállalkozóval megköti a szükséges szerződést. Ennek során biztosítani kell, hogy az alvállalkozó ugyanazon kötelezettségeknek vesse alá magát, amelyek Adatfeldolgozóra a jelen szerződés alapján érvényesek. Amennyiben alvállalkozó nem teljesíti az adatvédelmi kötelezettségeit, úgy Adatfeldolgozó felel Adatkezelővel szemben az alvállalkozót terhelő kötelezettségek betartásáért.

7) Műszaki és szervezési intézkedések

Adatfeldolgozónak gondoskodnia kell a GDPR 28. cikk (3) bekezdés c. alpont szerinti biztonságról, különösen a GDPR 5. cikk (1) és (2) bekezdéssel összefüggésben. A megteendő intézkedések esetében összességében az adatbiztonsággal kapcsolatos intézkedésekről van szó, amelyek biztosítják a kockázatnak megfelelő védelmi szintet a rendszerek titkosságát, integritását, rendelkezésre állását, valamint terhelhetőségét illetően. Ennek során figyelembe kell venni a műszaki állapotot, a bevezetés költségeit és a feldolgozás módját, nagyságrendjét és céljait, valamint a természetes személyek GDPR 32. cikke értelmében fennálló jogait és szabadságát érintő kockázat változó bekövetkezési valószínűségét és súlyát.

A műszaki és szervezési intézkedések a műszaki előrehaladástól és továbbfejlesztéstől függenek. E tekintetben Adatfeldolgozónak lehetősége van arra, hogy alkalmas alternatív intézkedéseket vezessen be. Ennek során az előírt intézkedések biztonsági szintje nem maradhat el az előirányzott szinttől. Lényeges változások esetén azokat dokumentálni kell az Adatkezelő előzetes tájékoztatása mellett.

Adatfeldolgozónak adott alkalommal, de legalább évente egyszer vizsgálatot, felmérést és értékelést kell végeznie az adatfeldolgozás biztonságának érdekében tett műszaki és szervezési intézkedések hatékonyságára vonatkozóan. (GDPR 32 cikk (1) bekezdés d. alpont).

8) Adatbiztonság

Jelen Szerződés vonatkozásában Adatvédelmi Incidensnek minősül a biztonság olyan sérülése, amely a kezelt vagy feldolgozott személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

Az Adatfeldolgozó az Adatvédelmi Incidensről az Adatkezelőt írásban, haladéktalanul, de legfeljebb a tudomásszerzéstől számított 24 (huszonnégy) órán belül értesíti. Az Adatfeldolgozó tájékoztatja az Adatkezelőt az Adatvédelmi Incidens Adatkezelőre gyakorolt hatásáról, valamint az Adatfeldolgozó által megtenni kívánt intézkedésekről.

Az Adatfeldolgozó teljeskörűen együttműködik az Adatkezelővel az Adatvédelmi Incidens megelőzése, mérséklése vagy orvoslása kapcsán

9) Adatok helyesbítése, korlátozása és törlése

Adatfeldolgozó a jelen szerződés szerint feldolgozott adatokat önhatalmúlag nem helyesbítheti, törölheti, vagy azok feldolgozását nem korlátozhatja, csak az Adatkezelő dokumentált utasítása szerint. Amennyiben valamely érintett személy ilyen ügyben közvetlenül az Adatfeldolgozóhoz fordul, úgy Adatfeldolgozó ezt a kérelmet haladéktalanul továbbítja Adatkezelő felé.

Amennyiben a szolgáltatás körébe tartozik, úgy a személyes adatok tárolásának megszüntetéséhez vagy törléséhez, helyesbítéséhez, hordozhatóságához vagy az adatokkal kapcsolatos felvilágosításhoz fűződő jogot az Adatkezelő dokumentált utasítása alapján közvetlenül az Adatfeldolgozó biztosítja.

10) Felelősség és kártérítés

Az Adatfeldolgozó abban az esetben tartozik felelősséggel az adatkezelés által okozott károkért, ha nem tartotta be a GDPR rendeletben meghatározott, kifejezetten az adatfeldolgozókat terhelő kötelezettségeket, vagy ha az Adatkezelő jogszerű utasításait figyelmen kívül hagyta vagy azokkal ellentétesen járt el. (GDPR 82. cikk (2) bekezdés)

Az Adatfeldolgozó mentesül a GDPR 82. cikk (2) bekezdése szerinti felelősség alól, ha bizonyítja, hogy a kárt előidéző eseményért őt semmilyen módon nem terheli felelősség.

11) Egyéb rendelkezések

A Szerződésben nem érintett kérdések tekintetében a Szerződés, a Polgári törvénykönyvről szóló 2013. évi V. törvény, a GDPR, valamint a személyes adatok kezelésével kapcsolatos egyéb jogszabályok vonatkozó rendelkezéseit tekintik irányadónak.

A jelen szerződés módosítása és kiegészítése írásos megállapodás keretében lehetséges, amely elektronikus formátumban (szöveg formátumban) történhet, annak kifejezett feltüntetése mellett, hogy az adott feltétel módosításáról, illetve kiegészítéséről van szó.

Amennyiben a jelen szerződés valamely rendelkezése érvénytelen vagy végrehajthatatlan lenne, vagy a szerződés megkötését követően érvénytelenné vagy végrehajthatatlanná válna, úgy az egyebekben nem érinti a szerződés érvényességét.

A magyar jog az irányadó.

Kelt:

|  |  |
| --- | --- |
| ………………………………………………… | ………………………………………………… |
| Adatkezelő | Adatfeldolgozó |
| Central Szociális Alap Alapítvány |  |